**OBRAZLOŽENJE**

Donošenje Nacionalnog plana opskrbe Republike Hrvatske lijekovima proizvedenim iz ljudske plazme utemeljeno je u točki 4. Zaključka Vlada Republike Hrvatske KLASA: 022-03/18-07/244, URBROJ: 50301-27/12-18-2 od 30. svibnja 2018. o prihvaćanju Zaključka Povjerenstva za Imunološki zavod.

Cilj Nacionalnog plana je osigurati kontinuiranu opskrbu Republike Hrvatske lijekovima iz ljudske plazme porijeklom od domicilnih davatelja i ostvariti načelo samodostatnosti.

Nacionalnim planom predviđene su mjere za opskrbu Republike Hrvatske lijekovima iz ljudske plazme hrvatskih davatelja: ugovorna prerada uskladištene plazme za frakcioniranje porijeklom od domicilnih davatelja, reguliranje odnosa i nadležnosti prikupljanja krvne plazme između transfuzijskih centara i Imunološkog zavoda, mjere za prikupljanje dovoljnih količina krvne plazme od domicilnih davatelja i kontinuiranu dostupnost gotovih lijekova iz ljudske plazme u Republici Hrvatskoj te stvaranje preduvjeta za pokretanje proizvodnje lijekova iz ljudske plazme u Republici Hrvatskoj.